text: 12 musikere spiller på grøntsager!
  11 marts 2011 kl. 16.33
  TV SYD stiller i aften direkte om til Horsens Ny Teater, hvor 12 østrigske musikere vil spille på friske grøntsager.
  Det lyder som en spøg, men de 12 musikere tager det meget alvorligt. Koncerten i aften indgår i det officeille program for den klassiske Vagn Holmboe-festival i Horsens.
  
  Snittede instrumenterne
  TV SYD var også med, at musikerne i eftermiddag snittede deres instrumenter. F.eks. en gulerods-xylofon eller en agurkofon!
  The Vegetable Orchestra, som de kalder sig, laver et underholdende show.
  
  Svær at sætte i bås
  Verdens eneste grøntsagsorkester har eksisteret siden 1998, og musikerne arbejder løbende på at udvikle og forbedre deres instrumenter og deres musik.
  Musikken er svær at sætte i bås, men ensemblet nævner selv moderne komponister som Steve Reich, John Cage og tyske Kraftwerk som nogle af deres inspiratorer.
  Grøntsagerne leveres af Aarstiderne. Orkestret understreger, at friske grøntsager både holder og lyder bedst! Prøv selv at lytte i TV SYD kl. 19:30.
  Du kan også se (og høre) mere her.
  
  Se video fra YouTube
  Grøntssags-orkestret - henvisning til The Vegetable Orchestra
  